ศาลเยาวชนและครอบครัวมีผู้พิพากษากี่ประเภท
a. 3 ประเภท
b. 1 ประเภท
c. 2 ประเภท
d. 4 ประเภท
คำตอบที่ถูกต้องคือ c.  เพราะว่า ศาลเยาวชนและครอบครัว ศาลนี้มีผู้พิพากษา ๒ ประเภท ได้แก่ ผู้พิพากษา และ ผู้พิพากษาสมทบ ในศาลเยาวชนและครอบครัวกลางมีผู้บริหาร คือ อธิบดี รองอธิบดี และเลขานุการ ส่วนในศาลเยาวชนและครอบครัวจังหวัด กับ แผนกคดีเยาวชนและครอบครัวในศาลจังหวัด ให้มีผู้พิพากษาหัวหน้าศาลศาลละ ๑ คน สำหรับองค์คณะผู้พิพากษาประกอบด้วย ผู้พิพากษาไม่น้อยกว่า ๒ คน และผู้พิพากษา สมทบอีก ๒ คน โดยอย่างน้อยคนหนึ่งต้องเป็นสตรี ศาลเยาวชนและครอบครัวที่มีอำนาจพิจารณาคดีได้แก่ ศาลซึ่งมีเขตอำนาจในท้องที่ที่เด็กหรือเยาวชนมีถิ่นที่อยู่ปกติ แต่เพื่อประโยชน์แก่เด็กหรือเยาวชนก็ให้ศาลแห่งท้องที่ที่เด็กหรือเยาวชนกระทำความผิด มีอำนาจรับพิจารณาคดีนั้นได้ด้วย ถ้าเด็กหรือเยาวชนกระทำความผิดร่วมกับผู้ใหญ่ ให้แยกฟ้องเด็กหรือเยาวชนต่อศาลเยาวชนและครอบครัว ถ้าโจทก์ยื่นฟ้องรวมทั้งหมด ต่อศาลที่มีอำนาจพิจารณาคดีธรรมดา ต่อมาปรากฏว่าจำเลยเป็นเด็กหรือเยาวชน ถ้าศาลเห็นสมควรก็มีอำนาจโอนคดีเด็กหรือเยาวชนไปยังศาลเยาวชนและครอบครัว
ความรู้พื้นฐานกฏหมาย,กฎหมายเยาวชนและครอบครัว